Willie Dixon

William James «Willie» Dixon (født 1. juli 1915, død 29. januar 1992) var en amerikansk musiker, låtskriver, vokalist, plateprodusent og arrangør. Han står bak en rekke kjente blueslåter som låtskriver, musiker og produsent for Chess Records fra 1950 til 1965. I 1980 ble Dixon valgt inn i Blues Hall of Fame.

Karriere 
Dixon fikk først kontrakt med Chess Records i Chicago som musiker, og av Dixons egne band er Big Three Trio det mest kjente. Etterhvert ble hans kapasitet som låtskriver, arrangør og produsent mer fremtredende. Han var også en høyt verdsatt bassist – både på scenen og som studiomusiker. Han skrev, spilte, sang og produserte låter for artister som Sonny Boy Williamson, Muddy Waters, Howlin' Wolf, Bo Diddley og Chuck Berry. 

Hans samarbeid med forskjellige bluesartister var med på å utvikle sjangeren rock 'n' roll på 1950-tallet, og han var således en av nøkkelpersonene i å utvikle disse musikalske stilartene på 1950-, 1960- og 1970-tallet. En lang rekke musikere innen musikksjangerne blues, rhythm and blues, blues rock, rock 'n' roll, rock og hard rock har funnet inspirasjon fra Dixon og hans låter. Av artister som har spilt inn hans sanger bør nevnes Tina Turner, Bob Dylan, Led Zeppelin, Rolling Stones, The Yardbirds, Cream, Queen, The Doors, Allman Brothers Band og Grateful Dead.

Kjente låter av Willie Dixon 
 «Bring It on Home»
 «Built for Comfort»
 «I Just Want to Make Love to You» 
 «Back Door Man»
 «Hoochie Coochie Man»
 «Little Red Rooster»

Referanser

Litteratur 
 Dixon, Willie; Snowden, Don (1990): I Am the Blues: The Willie Dixon Story. Da Capo Press. ISBN 0-7043-0253-5.
 Dixon, Willie (1992): Willie Dixon: Master Blues Composer, with Notes and Tablature. Hal Leonard. ISBN 0-7935-0305-1.
 Inaba, Mitsutoshi (2011): Willie Dixon: Preacher of the Blues. Scarecrow Press. ISBN 978-0-8108-6993-6.

Eksterne lenker 
 
 
 
 Willie Dixon, Mississippi blues musician. Mississippi Writers and Musicians Project ved Starkville High School
 Willie Dixons Blues Heaven Foundation

Låtskrivere fra USA
Sangere fra USA
Plateprodusenter fra USA
Musikere fra USA
Medlemmer av Rock and Roll Hall of Fame
Blues Hall of Fame
Personer fra Warren County i Mississippi